ਸ਼ੈਵਰਲੇ
ਸ਼ੈਵਰੋਲੇ , ਆਮ ਤੌਰ ਤੇ ਸ਼ੈਵੀ (Chevy) ਜਾਂ ਰਸਮੀ ਤੌਰ ਤੇ ਸ਼ੈਵਰੋਲੇ ਡਿਵੀਜ਼ਨ ਆਫ਼ ਜਨਰਲ ਮੋਟਰਜ਼ ਕੰਪਨੀ, ਇੱਕ ਅਮਰੀਕੀ ਆਟੋਮੋਬਾਇਲ ਬਣਾਉਣ ਵਾਲ਼ੀ ਕੰਪਨੀ ਜਨਰਲ ਮੋਟਰਜ਼ (GM) ਦੀ ਅਮਰੀਕੀ ਡਿਵੀਜ਼ਨ ਹੈ। ਲੂਈ ਸ਼ੈਵਰੋਲੇ ਅਤੇ ਜਰਨਲ ਮੋਟਰਜ਼ ਦੇ ਥਾਪਕ ਵਿਲੀਅਮ ਸੀ. ਡੁਰੰਟ ਨੇ ਇਹ ਕੰਪਨੀ 3 ਨਵੰਬਰ 1911 ਨੂੰ, ਬਤੌਰ ਸ਼ੈਵਰੋਲੇ ਮੋਟਰ ਕਾਰ ਕੰਪਨੀ, ਕਾਇਮ ਕੀਤੀ।

ਸ਼ੈਵਰੋਲੇ ਦੇ ਵਹੀਕਲ, ਓਸ਼ੇਨੀਆ ਤੋ ਬਿਨਾਂ, ਦੁਨੀਆ ਭਰ ਦੀਆਂ ਆਟੋਮੋਟਿਵ ਬਜ਼ਾਰਾਂ ਵਿੱਚ ਵੇਚੇ ਜਾਂਦੇ ਹਨ। ਓਸ਼ੇਨੀਆਂ ਵਿੱਚ ਜਨਰਲ ਮੋਟਰਜ਼ ਦੀ ਤਰਜਮਾਨੀ ਇਸਦੀ ਆਸਟਰੇਲੀਆਈ ਉਪਸੰਗੀ ਹੋਲਡਨ ਕਰਦੀ ਹੈ। 2005 ਵਿੱਚ ਸ਼ੈਵਰੋਲੇ ਯੂਰਪ ਵਿੱਚ ਫਿਰ ਤੋਂ ਲਾਂਚ ਕੀਤੀ ਗਈ ਜਿਸਨੇ ਮੁੱਖ ਤੌਰ ਤੇ ਦੱਖਣੀ ਕੋਰੀਆ ਦੀ ਜਨਰਲ ਮੋਟਰਜ਼ ਡੇਵੂ ਦੇ ਬਣੇ ਵਹੀਕਲ ਵੇਚੇ ਅਤੇ ਇਸਦੀ ਟੈਗਲਾਈਨ ਸੀ "Daewoo has grown up enough to become Chevrolet"। ਇਹ ਜਰਨਲ ਮੋਟਰਜ਼ ਦੀ ਸ਼ੈਵਰੋਲੇ ਨੂੰ ਗਲੋਬਲ ਬ੍ਰੈਂਡ ਬਣਾਉਣ ਦੀ ਕੋਸ਼ਿਸ਼ ਸੀ। ਯੂਰਪ ਵਿੱਚ ਸ਼ੈਵਰੋਲੇ ਦੀ ਮੁੜ-ਪਛਾਣ ਨਾਲ ਜਰਨਲ ਮੋਟਰਜ਼ ਸ਼ੈਵਰੋਲੇ ਨੂੰ ਮੁੱਖ ਬ੍ਰੈਂਡ ਬਣਾਉਣਾ ਚਾਹੁੰਦੀ ਸੀ ਜਦਕਿ ਜਰਨਲ ਮੋਟਰਜ਼ ਦੇ ਪੁਰਾਣੇ ਯੂਰਪੀ standard-bearers, ਜਰਮਨੀ ਦੀ ਓਪਲ ਅਤੇ ਇੰਗਲੈਂਡ ਦੀ ਵਾਕਸਹਾਲ, ਅਪਮਾਰਕੀਟ ਭੇਜੇ ਗਏ।

ਹਵਾਲੇ

ਆਟੋਮੋਬਾਇਲ